****

**ALEMBO HOME**

**NATŪRALAUS HIDROLATO GAMYBOS NAMUOSE**

**RINKINIO INSTRUKCIJA**

****Dėkojame, kad pasirinkote mus ir nusprendėte išbandyti itin kokybišką, prasmingą, smagią, naudingą bei saugią terapinę pramogą – natūralaus hidrolato gamybą namuose.

Naudojantis šia instrukcija jūs pagaminsite 0,6-0,7 L natūralaus hidrolato, kuris bus šviežias ir savyje turės jūsų pasirinktų žaliavų savybes. Hidrolatas – tai distiliavimo būdu gautas biologinės žaliavos (gėlės, žolės, prieskoniai, medžių žiedai, vaisiai, daržovės ir kt.) savybės (vitaminai, mineralai, fitocitai, bioflavonoidai, eteriniai aliejai), kurios yra tirpios vandenyje. Paprastai sakant, kad tai yra žaliavos dvasia, tyriausia ir stabiliausia jos forma. Gautą hidrolatą galima brandinti iki 2 mėn. (kai kurie šaltiniai nurodo, kad tuomet pilnai atsiskleidžia visos savybės ir stabilizuojasi sudėtis) arba naudoti iškart (rekomenduojama). Hidrolatai naudojami kosmetiniais bei medicininiais tikslais. Plačiai žinomas hidrolatų naudojimas tiesiai ant odos tonizavimo, drėkinimo, gaivinimo tikslais bei natūralios viso kūno kosmetikos gamybai (kremai, losjonai, muilai, šampūnai ir pan.). Itin didelę reikšmę hidrolatų gamyboje turi žaliava. Alembo Home leidžia jums patiems 100 % žinoti iš ko ir kaip yra pagamintas jūsų, aukščiausios kokybės ir gamybos skaidrumo hidrolatas. Tai puikus pasirinkimas, kuris stipriai padidina jūsų produkto vertę jums ir jūsų artimiesiems! Be to, jūsų hidrolate taip pat liks jūsų kūrybos, geros nuotaikos, terapijos, energijos ir meilės dalis! Tai yra neįkainojama! Linkime puikaus laiko ir nuostabių rezultatų!

Su meile, Alembo komanda

Alembo Home rinkinyje rasite rinkinio atidarymo inventorizacijos lapą ir vizualiai sutikrinkite ar visos dalys ir priedai yra vietoje. Iš dėžės išimkite paviršių dezinfekavimo skystį pažymėta ženkliuku  ir dezinfekuokite būsimos darbo vietos paviršių. Plonu dulksnos sluoksniu padenkite vietą (darbinį paviršių), kurioje dėsite iš Alembo dėžės išimamus daiktus. Išimkite iš dėžės visas priemones ir tvarkingai sudėkite (sustatykite) ant darbinio paviršiaus. Sudėtus daiktus taip pat apipurkškite plonu dezinfekcinio skysčio sluoksniu.

Gaminant hidrolatą apsirenkite švariais, patogiais drabužiais be plačių rankovių. Apsijuoskite vienkartinę prijuostę (iš Alembo dėžės) visam gamybos procesui. Susiriškite plaukus arba paslėpkite juos po vienkartine gofruota kepuraite. Nepriklausomai nuo jūsų plaukų ilgio – užsidėkite vienkartinę kepuraitę. Apsimaukite vienkartines pirštines, kurias taip pat rasite dėžėje po ženkliuku . Tik po šių veiksmų galite tęsti kitą žingsnį ir imti turimas žaliavas.

SVARBU. Jeigu namuose yra naminių gyvūnų, hidrolato gamybos metu neleiskite jų į patalpą arba bent jau neleiskite jiems būti darbiniame paviršiuje, nelieskite jų dėvint vienkartinio naudojimo priemones. Jeigu taip nutiko būtinai dezinfekuokite (išpurkškite skysčiu) kontaktą turėjusias vietas.

Kadangi hidrolatas pilnai perteikia visas žaliavoje esančias savybes, būtina naudoti natūralias, ekologiškas žaliavas, be jokių cheminių purškalų ar miesto dulkių. Turite būti tikri, kad žaliava nėra sugedusi, turinti toksinų ar kitų nuodingų medžiagų. Galite naudoti šviežią arba džiovintą žaliavą. Alembo Home alembiko vieno distiliavimo ciklui, galima naudoti 150-350 (maksimalus kiekis) gr šviežios žaliavos, arba 30-100 gr džiovintos žaliavos. Bet kuriuo atveju, žaliavos turi būti tiek, kad ji padengtų ne daugiau kaip ½ (pusę) alembiko galvos (gulbės kaklo). Žaliavos kiekis matuojamas Alembo dėžėje esančiomis maistinėmis svarstyklėmis.

Jeigu reikia, žaliavą būtina nuplauti (nusausinti). Stambią žaliavą reikia susmulkinti, susukti, sukarpyti, sulankstyti ar pan., kad ji tilptų į alembiką. Nereikia žaliavos smulkinti taip, kad ji virstų koše (gali nubėgti per sietelį ir sumažėti hidrolato koncentracija). Nereikia žaliavos smulkinti ir dėti taip, kad ji galėtų patekti į alembiko galvos vamzdelį (viršuje) ir užkimštų, pablogintų ar sustabdytų distiliavimo procesą.

SVARBU. Būtinai įsitikinkite, kad neturite alergijos naudojamos žaliavos sudėčiai. Hidrolatas išlaiko visas produkto savybes, todėl net jo skysta forma, alergiškiems žmonėms yra netinkama.

Išsirinkti žaliavą Alembo Home hidrolato gamybai pagal jums tinkantį kosmetinį poveikį galite mūsų tinklapyje esančiame hidrolatų žaliavų gide (www.alembo.lt)

Alembo Home alembikas dėžėje yra komplektuotas kartu su visais stovais. Po apatine alembiko dalimi (puodu) yra elektrinė kaitlentė (tabletė) ant kamštinio padėkliuko. Laidas išvestas į kairę pusę. Įjungimas reguliuojamas ratuku (1-6). Jeigu katlentė įdėta kitaip, sudėkite ją taip, kaip aprašyta anksčiau.

Į alembiko puodą (apatinę dalį) įpilkite 1,5 L vandens iš čiaupo arba kito geriamo, švaraus vandens (išmatuokite dėžėje turima 700-1000 ml tara su „ml“ žymėjimu). Nereikia (nebūtina, nes nėra tikslo) naudoti distiliuotą vandenį. Ant šio puodo uždėkite varinį sietelį (rankena į viršų).

Ant sietelio atsargiai sudėkite žaliavą formuojant kalnelį. Jo viršus negali būti didesnis, kaip ½ alembiko galvos (viršutinė dalis su vamzdžiu). Jeigu žaliavos per daug, pabandykite lengvai trombuoti (suspausti) arba sumažinkite kiekį (tai svarbu).

Uždėkite alembiko galvą ant puodo. **SVARBU**. Užsukite (ne per stipriai) visus alembiko galvos prispaudimo varžtus. Varžtai užsukami taip, kad metalinių plokštelių dalys iš viršaus prilaikytų alembiko galvą statiškoje padėtyje, saugiai t.y. prispaustą prie garinimo puodo. NEBELIESKITE (netikrinkite po užvirimo) jų viso distiliavimo proceso metu.

Prie alembiko galvos pajunkite aušinimo indą (varinis indelis su spirale ir vamzdeliais). Jo vamzdeliai ir jų pajungimo vietos nekeičiamos, t.y. šalto vandens padavimas iš apačios, o šilto vandens nupilimas - iš viršaus. Vanduo cirkuliuos per varinį 8 L kibirą esantį rinkinyje. Kibiras statomas patogiai ir stabiliai vamzdelių jungties pusėje (kad nesilankstytų). Abu vamzdeliai turi būti kibire. Vienas pompuoja šaltą vandenį į alembiko aušinimo indelį, o kitas – nupila vandens perteklių iš to indelio (kontroliuoja persipilimą).

Sujungtą alembiko (be vandens kibiro) konstrukcija statoma ant Alembo apverstos dėžės. Tokiu būdu alembikas stovi aukščiau aušinimo konstrukcijos, vamzdeliai nukreipti į apačią (į kibirą apačioje).

Alembiko kaitlentės rozėtės kištukas jungiamas į rozėtę arba prailginimo laidą, paimtą dėžėje. Tik po to įjungiama kaitlentė bei nustatomas maksimalus režimas – 6. 1,5 L vandens užverda per 20-15 min.

Prasidėjus alembiko vandens šildymo procesui rekomenduojame iškart įjungti aušinimo indo vandens cirkuliaciją, kad ją patikrintumėte, kol puodo vanduo neužvirė. Pagal nutylėjimą vandens pompa nustatyta ant reikiamo greičio režimo, tačiau jums gali prireikti jį koreguoti (didinti/mažinti). Tai pat, kol neužvirė vanduo, galite eksperimentuoti su kibiro (kuriame pilnai panardinta pompa) tolu, vamzdelių patogia pozicija ir pan. Sureguliavus tinkamą cirkuliaciją dagiau jo nekoreguokite, jeigu tai nėra būtina. **SVARBU**. Net jeigu viskas veikia sklandžiai, nepalikite alembiko be priežiūros, visuomet stebėkite ir kontroliuokite procesą. Taip pat, kas 5-10 min. ranka patikrinkite ar kibiro vanduo nėra šiltas tiek, kad pro hidrolato vamzdelį laša hidrolato lašeliai. Jeigu vanduo šiltas, geresniam ir greitesniam distiliavimo procesui galite pakeisti vandenį kibire arba nuo pat proceso pardžios įdėti į jį ledo kubelių.

Vandens temperatūrai alembike pasiekus 50 ⁰ C (matoma termometre ant alembiko), po vamzdeliu, kuris skirtas hidrolato gavybai (su spirale) pastatykite mažą varinį puodelį. Vandeniui pasiekus 100 ⁰ C beveik iškart pradės lašėti pirmieji hidrolato lašai. Pririnkite 1 puodelį (neišpilkite, pastatykite į šoną) ir tik tuomet pajunkite plastikinį vamzdelį bei nuleiskite jį į hidrolato surinkimo talpą. Alembo Home rinkinio 500 ml tara su žymėjimu puikiai tinka.

Nuo šio momento užfiksuokite laiką, kuris skirtas distiliacijai – 1,5 val. Neviršykite (+/- 10 min.) šio laiko. Po to mažojo varinio puodelio hidrolatą apžiūrėkite, pauostykite, išmatuokite Ph .

1,5 L alembiko vandens kiekis saugiai ir kokybiškai distiliuoja hidrolatą 1,5 val. Prognozuojamas gauto hidrolato kiekis 500-700 ml.

Po 1,5 val. išjunkite alembiką. Po 2-5 min. arba iškart galima išjungti šalto vandens padavimą.

**SVARBU!!!** Viskas išjungiama iš rozečių, bet NEATJUNGIAMA tarpusavyje, NELIAČIAMA, NEATSUKAMA mažiausiai iki tol, kol alembiko temperatūrą nenukris iki 50 ⁰ C.

Tuo metu, kol vyksta alembiko aušimas paimkite gautą hidrolata ir: užfikuokite jo gavybos datą ir laiką, apžiūrėkite, pauostykite, išmatuokite Ph lygį. Duomenis surašykite į hidrolato gamybos aprašymą (lapas dėžėje, aplanke su ženkliuku ). Šioje stadijoje taip pat galite išpilstyti hidrolatą į mažesnę tarą (pvz. su purkštuvu), jeigu kėtinate jį naudoti iškart kaip odos toniką ar drėkiklį.

**SVARBU**. Jeigu ketinate hidrolatą naudoti iškart nedarykite to tiesiai ant veido, kvėpavimo takų, akių, pažeistos odos vietų ar pan. Būtinai papurškite vidinėje alkūnės pusėje ir palikite nuo 1 val. iki 24 val. Net jeigu nesate alegriški jokiems produktams, hidrolato draugiškumas jūsų odai turi būti patikrintas apdairiai.

Išpilstymas vykdomas (būtinai su pirštinėmis), naudojant varinį piltuvėlį. Neišpilstytą hidrolato kiekį rekomenduojama laikyti stikliniame inde vėsioje ir tamsioje vietoje arba šaldytuve. Produkto galiojimas priklauso nuo žaliavos ir gamybos proceso kokybės bei laikymo sąlygų. Galiojimo terminas yra labai įvairus nuo 3 mėn. iki 2 metų. Periodiškai atlikite hidrolato kvapo, vaizdo testą (subjektyvus testas).

Kai alembikas ataušta iki saugios temperatūros galima pradėti tvarkyti darbo vietą. Atjungti (vamzdelius) aušinimo sistemą, atsukti alembiko galvos (gulbės kaklo) vamzdžius , išmesti panaudotas žaliavas, išpilti likusį puode vandenį.

Alembikas (aušinimo dalis taip pat) plaunamas po tekančiu vandeniu, naudojant rinkinyje esančias specialias plovimo priemones (dėžutė su ženkliuku ). Nenaudokite jokių savo turimų cheminių ploviklių. Jeigu po plovimo vėl ketinate naudoti alembiką, pradėkite procesą iš naujo nuo dalies „PAJUNGIMAS“ (žr. aukščiau).

Jeigu alembiko nebenaudosite, tuomet po plovimo priemonę, švelniai ir kruopščiai nusausinkite rinkinyje esančiu rankšluosčiu. Nenaudokite jokių savo turimų sausinimo priemonių.

Pagal Alembo Home grąžinimo inventorizacijos lapą sudėkite visas rinkinio dalis į dėžę (ar nieko nepamiršote grąžinti). Jums dovanojamas dalis pasilikite sau ir į dėžę nedėkite.

Jeigu jūs likote laimingi po Alembo Home terapinės būsime labai laimingi sulaukę jūsų gamybos proceso nuotraukų ir atsipiepimo el. paštu info.alembo@gmail.com

Daugiau informacijos ir gerų pasiūlymų rasite [www.alembo.lt](http://www.alembo.lt)